CELEX: E2019C0094
Language: et
Date: 2019-12-18 00:00:00
Title: EFTA järelevalveameti otsus nr 94/19/COL, 18. detsember 2019, millega muudetakse 105. korda riigiabi käsitlevaid menetlus- ja materiaalõigusnorme, jättes välja riikide vääringute ja euro omavahelise konverteerimise suunised [2020/481]

2.4.2020   
               
               
                  ET
               
               
                  Euroopa Liidu Teataja
               
               
                  L 102/14
               
            
         EFTA JÄRELEVALVEAMETI OTSUS
         nr 94/19/COL,
         18. detsember 2019,
         millega muudetakse 105. korda riigiabi käsitlevaid menetlus- ja materiaalõigusnorme, jättes välja riikide vääringute ja euro omavahelise konverteerimise suunised [2020/481]
         EFTA JÄRELEVALVEAMET (edaspidi „järelevalveamet“),
         võttes arvesse Euroopa Majanduspiirkonna lepingut (edaspidi „EMP leping“), ning eriti selle artikleid 61–63 ja protokolli nr 26,
         võttes arvesse EFTA riikide vahel järelevalveameti ja kohtu asutamise kohta sõlmitud lepingut (edaspidi „järelevalve- ja kohtuleping“), ning eriti selle artiklit 24 ja artikli 5 lõike 2 punkti b,
         ning arvestades järgmist:
         
                     (1)
                  
                  
                     Järelevalve- ja kohtulepingu artikli 24 kohaselt jõustab järelevalveamet EMP lepingu riigiabi käsitlevaid sätteid.
                  
               
                     (2)
                  
                  
                     Järelevalve- ja kohtulepingu artikli 5 lõike 2 punkti b kohaselt annab EFTA järelevalveamet välja teateid ja suuniseid EMP lepingus käsitletud küsimustes, kui kõnealuse lepingu või järelevalve- ja kohtulepinguga on nii ette nähtud või kui järelevalveamet peab seda vajalikuks.
                  
               
                     (3)
                  
                  
                     Järelevalveamet võttis 19. jaanuaril 1994 vastu riigiabi käsitlevad menetlus- ja materiaalõigusnormid, mis hõlmavad peatükki riikide vääringute eküüdesse konverteerimise suunistega (1).
                  
               
                     (4)
                  
                  
                     Neid suuniseid muudeti 5. novembril 2003 pärast euro kasutuselevõttu (2).
                  
               
                     (5)
                  
                  
                     Nimetatud suuniste kohaselt konverteeritakse eurodes väljendatud summad EMP EFTA riikide vääringusse kogu kalendriaasta jooksul selle vahetuskursi alusel, mis kehtib esimesel selle aasta päeval, mille kohta on kättesaadav euro kõikidesse EMP vääringutesse vahetamise kurss.
                  
               
                     (6)
                  
                  
                     Suunised ei vasta enam Euroopa Komisjoni suunistele ja praktikale, mille kohaselt tavaliselt kohaldatakse kuu- või päevakurssi.
                  
               
                     (7)
                  
                  
                     Järelevalveamet konsulteeris EMP EFTA riikide ja Euroopa Komisjoniga ning kavatseb viia oma vääringute konverteerimise süsteemi vastavusse Euroopa Komisjoni süsteemiga.
                  
               
                     (8)
                  
                  
                     Sellest tulenevalt on järelevalveamet otsustanud välja jätta oma suunised riikide vääringute eurodesse konverteerimise kohta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Riigiabi käsitlevaid menetlus- ja materiaalõigusnorme muudetakse, jättes välja 33. peatüki riikide vääringute ja euro omavahelise konverteerimise kohta.
         
         
            Artikkel 2
            Ainult otsuse ingliskeelne tekst on autentne.
         
         
            Brüssel, 18. detsember 2019
            
               
                  EFTA järelevalveameti nimel
               
               Bente ANGELL-HANSEN
               
                  eesistuja
               
               
                  vastutav kolleegiumi liige
               
            
            
               Frank J. BÜCHEL
               
                  kolleegiumi liige
               
            
            
               Högni KRISTJÁNSSON
               
                  kolleegiumi liige
               
            
            
               Carsten ZATSCHLER
               
                  kirjutab alla õigus- ja täitevasjade osakonna direktorina
               
            
         
         
            (1)  Otsus 4/94/COL (EÜT L 231, 3.9.1994, lk 68).
         
            (2)  Otsus 197/03/COL (ELT L 139, 25.5.2006, lk 33).